J. Solana i G. Robretson žestoko osudili uzimanje talaca u Makedoniji. 30/8/02 - 2002-08-30
J. Solana odaje priznanje makedonskim vlastima i snagama sigurnosti koje čine sve kako bi sačuvali živote talaca, dok Robertson počinit
Makedonska policija je ubila najmanje jednog naoružanog etničkog albanca iz grupe koja od prošle noći drži pet civila taocima, uz zahtjeve da se na slobodu puste tri člana njihove zajednice, koji su početkom nedjelje uhapšeni pod sumnjom da stoje iza ubojstva dvojice policajaca u Gostivaru. Teško naoružana policija je okružila selo u blizini Gostivara, gdje su zadržani taoci, i posljednji izvještaji kažu da je došlo do razmjene vatre. U početku je bilo sedam talaca, uzetih iz jednog autobusa, ali su kasnije dva taoca puštena. Ovaj najnoviji incident je izazvao nove strahove od obnavljanja nasilja i sukoba, a pred opće izbore u Makedoniji slijedeći mjesec. Sami izbori su dio mirovnog paketa koji je potpisan prošle godine pod zapadnim pokroviteljstvom, i kojim je okončan sukob izmedju vlade u Makedoniji i albanskih pobunjenika. Reagirajući na vijest da nepoznata lica, vjerovatno bivši članovi raspuštene albanske pobunjeničke vojske, od sinoć drže nekoliko taoca sjevero-zapadno od makedonskog grada Debra, visoki predstavnik za spoljnu politiku EU, Javier Solana kazze: "Snažno osudjujem uzimanje talaca i tražim da se odmah puste svi, bez ikakvih preduvjeta. Ovakvom nasilju nema mjesta u demokratskoj izbornoj kampanji". Solana odaje priznanje makedonskim vlastima i snagama sigurnosti koje čine sve kako bi sačuvale živote talaca, suzdržavajući se od akcija koje bi vodile daljoj eskalaciji. Visoki predstavnik poziva sve političke lidere, uključujući i one medju makedonskim Albancima, da doprinesu puštanju zatočenih talaca. Prema izvorima iz Ureda visokog predstavnika, u briselskim krugovimma i medju ministrima vanjskih poslova okupljenim u Danskoj, vlada uvjerenje kako ova otmica ozbiljno prijeti dosadašnjem dobrom toku izbornih priprema i kampanje u Makedoniji, što bi trebalo rezultirati uspješnim provodjenjem parlamentarnih izbora, zakazanih za 15. septembar. Povodom posljednjeg incidenta oglasio se i generalni sekretar NATO, George Robertson. ”Provokacije moraju prestati. Počiniteljima poručujem da odmah i bezuvjetno puste taoce", kaže on, i poziva stanovništvo zemlje na razboritost i odbijanje eventualnih poziva na odmazdu, a zvanično Skopje na odmjerenu reakciju. "Snažno osudjujem porast nasilja u posljednje vrijeme", kaže Robertson i dodaje: ”Moje su misli posebno sa porodicama nedavno ubijenih policajaca. Nikakvi politički ciljevi ne mog opravdati takve kriminalne akte". Generalni sekretar Alijanse podsjeća kako stanovnici Makedonije imaju za par sedmica istorijsku priliku da potvrde politički progres zemlje u pravcu europskih integracija. "Cijela demokratska budućnost zemlje će biti izvjesnija ako se potpisnici mirovnog sporazuma budu držali njegovog slova, u duhu kompromisa i pomirenja. Zastrašivanje i zlostavljanje, ograničavanje slobode kretanja i blokade puteva nisu u suglasju sa konceptom slobodnih i poštenih izbora", mišljenje je Georga Robertsona.